**An Fhoghraíocht**

**Súil siar ar *s* leathan agus *s* caol**

1. **Éist leis an nguth ar an mír ag rá roinnt focal a bhfuil *s* iontu. Scríobh na focail a chloiseann tú faoin teideal ceart: *s* leathan nó *s* caol.**

|  |  |
| --- | --- |
| ***s* leathan** | ***s* caol** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

1. **Léigh amach an rabhlóg seo le do pháirtnéir, duine ar dhuine. Déan é go breá mall ar dtús, ach déan iarracht an rabhlóg a rá níos tapúla ansin.**



Seacht sicín ina seasamh sa sneachta lá seaca!

**Treoracha don mhúinteoir**

**Foghraíocht An Fhoghraíocht**

**Súil siar ar s leathan agus s caol**

**Le múineadh**

Idirdhealú a dhéanamh idir *s* leathan agus *s* caol.

**Moltaí**

1. Téigh siar ar fhuaim an *s* leathan agus *s* caol:
* Tabhair cóip den bhileog **An Fhoghraíocht - Súil siar ar *s* leathan agus *s* caol** do gach duine sa rang.
* Abair leis an rang éisteacht leis an nguth sa mhír ag rá roinnt focal a bhfuil *s* iontu. Caithfidh an foghlaimeoir an focal a chloiseann sé a scríobh faoin teideal ceart: *s* leathan nó *s* caol.
* Sula gcasann tú an mhír nó sula léann tú amach na focail tú féin, iarr ar an rang samplaí d’fhocail le *s* leathan nó *s* caol a thabhairt duit.
* Scríobh na samplaí sin ar an gclár. Bíodh dhá cholún agat, *s* leathan agus *s* caol. Ansin, seinn an mhír cúpla uair do na foghlaimeoirí. Abair leo gan a bheith róbhuartha faoin litriú ag an bpointe seo.
* Is é an rud is tábhachtaí ná go n-aithneoidh siad an difríocht idir an *s* leathan agus an *s* caol, agus go scríobhfaidh siad na focail sna cholúin chuí ar a mbileoga.
* Ina dhiaidh duit an mhír a sheinm cúpla uair nó na focail a rá cúpla uair, tabhair nóiméad nó dhó do na foghlaimeoirí le féachaint siar ar litriú na bhfocal. Ceartaigh an ghníomhaíocht nuair a bheidh an rang réidh, trí iarraidh ar fhoghlaimeoirí éagsúla na focail ón gcolún *s* leathan a léamh amach agus ansin trí iarraidh ar fhoghlaimeoirí éagsúla na focail ón gcolún *s* caol a léamh amach.
* Oscail an sleamhnán ***s* leathan nó *s* caol** sa taispeántas PowerPoint **Gníomhaíochtaí Foghraíochta** agus lig do na foghlaimeoirí na focail a chuir siad sna boscaí a cheartú más gá.
* Ansin, mínigh na treoracha a bhaineann le ceist **2.** Tá rabhlóg ag na foghlaimeoirí. Léigh an rabhlóg amach do na foghlaimeoirí cúpla uair. Iarr orthu é a rá i do dhiaidh.
* Ansin, roinn an rang i mbeirteanna agus iarr orthu an rabhlóg a léamh amach lena bpáirtnéirí, duine ar dhuine. Abair leo é a dhéanamh go breá mall ar dtús ach iarracht a dhéanamh an rabhlóg a rá níos tapúla ansin.
* Nuair a bheidh cleachtadh déanta acu i mbeirteanna déan comórtas sa rang. An féidir le haon fhoghlaimeoir an rabhlóg a rá le luas gan botún a dhéanamh? Bíodh spraoi agaibh leis!

Moltar na gníomhaíochtaí seo a nascadh leis an mbileog **Tuairimí a chur in iúl (Labhairt).**

**Script**

saor

seo

stocaí

geansaí

oráiste

sin

singil

sásta

sciorta

siopa

deas

glas

pósta

páiste

siúinéir

sealadach